**OBRAZLOŽENJE**

Na temelju članka 52. stavka 3. Zakona o predškolskom odgoju i naobrazbi („Narodne novine“, br. 10/97, 107/07 i 94/13) ministar zdravstva donosi Pravilnik o Izmjeni Pravilnika o obrascima zdravstvene dokumentacije djece predškolske dobi i evidencije u dječjem vrtiću („Narodne novine“, broj 114/02). Navedenim Pravilnikom u Prilogu I. dorađen je izričaj P**otvrde o obavljenom sistematskom zdravstvenom pregledu predškolskog djeteta prije upisa u dječji vrtić.** Slijedom navedenoga, a u cilju žurnog donošenja Pravilnika zbog upisa u dječji vrtić, Ministarstvo zdravstva provodi savjetovanje sa zainteresiranom javnošću o Pravilniku u trajanju od 15 dana.